ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு தொடர்ந்து சரிவு
தொடர்ந்து பத்தாவது நாளாக இந்தியாவில் கொவிட் தொற்றின் அன்றாட புதிய பாதிப்புகள் 3 லட்சத்திற்கும் குறைவாக ஏற்பட்டுள்ளது.
கடந்த 24 மணி நேரத்தில் 2,08,921 பேர் புதிதாகப் பாதிக்கப்பட்டனர்.
இந்தியாவில் தற்போது சிகிச்சை பெறுவோரின் எண்ணிக்கையும் 24,95,591 ஆகக் குறைந்துள்ளது. மே 10- ஆம் தேதி உச்சத்தில் இருந்த கொரோனா பாதிப்பு தற்போது சரிந்துள்ளது.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 91,191 குறைந்துள்ளது. நாட்டில் இதுவரை ஏற்பட்ட மொத்த பாதிப்பில் தற்போது சிகிச்சை பெறுவோர் 9.19% ஆகும்.
13-வது நாளாக, அன்றாட புதிய பாதிப்புகளை விட, தினசரி குணமடைபவர்களின் எண்ணிக்கை அதிகரித்துள்ளது. கடந்த 24 மணி நேரத்தில் 2,95,955 பேர் குணமடைந்து வீடு திரும்பினர். புதிதாக குணமடைந்தவர்களுக்கும் பாதிக்கப்பட்டோருக்குமான இடைவெளி 87,034 ஆக பதிவாகியுள்ளது.
நம் நாட்டில் கொரோனா தொற்றிலிருந்து குணமடைந்தவர்களின் மொத்த எண்ணிக்கை 2,43,50,816 ஆக இன்று பதிவாகியுள்ளது. தொற்றிலிருந்து குணமடைபவர்களின் தேசிய சதவீதம் 89.66% ஆக உயர்ந்துள்ளது.
நாளொன்றில் மிக அதிகமாக கடந்த 24 மணி நேரத்தில் 22,17,320 பரிசோதனைகளும், இதுவரை மொத்தம் 33,48,11,496 பரிசோதனைகளும் இந்தியாவில் மேற்கொள்ளப்பட்டுள்ளன.
வாராந்திர தொற்று உறுதி வீதம் 11.45 சதவீதமாகவும், தினசரி தொற்று உறுதியின் விகிதம் 9.42 சதவீதமாகவும் பதிவாகியுள்ளது. இந்த விழுக்காடு, இரண்டு நாட்களாகத் தொடர்ந்து 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தில் மேலும் ஒரு புதிய மைல்கல் சாதனையாக, இந்தியாவில் இதுவரை செலுத்தப்பட்டுள்ள தடுப்பூசிகளின் எண்ணிக்கை 20 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி இதுவரை மொத்தம் 28,70,378 முகாம்களில் 20,06,62,456 தடுப்பூசிகள் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721814
----
(Visitor Counter : 178
சுகாதாரம் மற்றும் குடும்ப நலத்துறை அமைச்சகம்
கொரோனா புதிய பாதிப்புகள்: 8 மாதங்களுக்குப் பிறகு 9102 ஆக சரிவு
கொரோனா பெருந்தொற்றுக்கு எதிரான போராட்டத்தில் இந்தியா மேலும் ஒரு மைல்கல் சாதனையைப் படைத்துள்ளது. அன்றாட புதிய பாதிப்புகள் 237 நாட்களுக்குப் பிறகு வெகுவாக குறைந்துள்ளது.
கடந்த 24 மணி நேரத்தில் 9102 புதிய பாதிப்புகள் நாட்டில் ஏற்பட்டுள்ளன. முன்னதாக கடந்த 2020 ஜூன் 4-ஆம் தேதி நாளொன்றுக்கு புதிய பாதிப்புகள் 9304 ஆக இருந்தது.
8 மாதங்களுக்குப் பிறகு நாளொன்றுக்கு நாட்டில் உயிரிழப்போரின் எண்ணிக்கை 120 க்கும் குறைவாக பதிவாகியுள்ளது. கடந்த 24 மணிநேரத்தில் 117 உயிரிழப்புகள் ஏற்பட்டுள்ளன.
இந்தியாவில், கொரோனா நோய் தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை 1,77,266 ஆகக் குறைந்துள்ளது. இது மொத்த பாதிப்பில் வெறும் 1.66 சதவீதமாகும்.
10 லட்சம் மக்கள் தொகை அளவீட்டில் பார்த்தால் இந்தியாவில் தற்போது சிகிச்சை பெறுபவர்களின் எண்ணிக்கை உலக அளவில் மிகவும் குறைவு . ஜெர்மனி, ரஷ்யா, பிரேசில், இத்தாலி, இங்கிலாந்து, அமெரிக்கா போன்ற நாடுகளில் இந்த எண்ணிக்கை மிகவும் அதிகமாக உள்ளது. இதேபோல் 10 லட்சம் மக்கள் தொகையில் இந்தியாவில் ஏற்பட்டுள்ள பாதிப்பும் உலகளவில் குறைவாகவே  உள்ளது.
இன்று  காலை 8 மணி வரை, தமிழகத்தில் 69,027 பேர் உட்பட, நாடு முழுவதும் 20,23,809 பேருக்கு கொவிட் தடுப்பூசி போடப்பட்டுள்ளது.
கடந்த 24 மணி நேரத்தில் 7,764 முகாம்களில் 4,08,305 பயனாளிகளுக்கு தடுப்பூசிகள் போடப்பட்டுள்ளன. இதுவரை 36,378 முகாம்கள் நடத்தப்பட்டுள்ளன.
1.03 கோடி பேர்  இதுவரை குணமடைந்துள்ள நிலையில், குணமடைந்தவர்களின் எண்ணிக்கை 96.90 சதவீதமாக உயர்ந்துள்ளது.
குணமடைந்தோருக்கும், சிகிச்சை பெறுவோருக்குமான இடைவெளி தொடர்ந்து அதிகரித்து, தற்போது 1,01,68,719 ஆக பதிவாகியுள்ளது.
கடந்த 24 மணி நேரத்தில் 15,901 பேர் குணமடைந்து வீடு திரும்பியுள்ளனர்.
தொடர்ந்து கேரளாவில் அதிகபட்சமாக 5,606 பேரும், மகாராஷ்டிராவில் 3,080 பேரும், அதைத்தொடர்ந்து கர்நாடகாவில் 1,036 பேரும் ஒரே நாளில் புதிதாக குணமடைந்துள்ளனர்.
நேற்று கேரளாவில் 3,361 பேரும், மகாராஷ்டிராவில் 1,842 பேரும், தமிழகத்தில் 540 பேரும் புதிதாக தொற்றுக்கு ஆளாகியுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692463
குடியரசுத் தலைவர் செயலகம்
டாக்டர். பி.ஆர். அம்பேத்கரின் பிறந்தநாளையொட்டி குடியரசுத் தலைவர் வாழ்த்து
டாக்டர். பி.ஆர். அம்பேத்கரின் பிறந்தநாளையொட்டி, நாட்டு மக்களுக்கு குடியரசுத் தலைவர் திரு. ராம் நாத் கோவிந்த் வாழ்த்து தெரிவித்துள்ளார்.
குடியரசுத் தலைவர் தமது வாழ்த்துச் செய்தியில், “டாக்டர். பி.ஆர். அம்பேத்கரின் பிறந்தநாளை முன்னிட்டு, நமது தேசிய வாழ்வின் சின்னமாகத் திகழும் அவருக்கு நான் மரியாதை செலுத்துகிறேன். நாட்டு மக்கள் அனைவருக்கும் எனது அன்பான வாழ்த்துக்களைத் தெரிவித்துக் கொள்கிறேன். டாக்டர். அம்பேத்கர் ஒரு பன்முக ஆளுமைக் கொண்டவர் ஆவார். சமுதாயம் மற்றும் நாட்டின் மீதான அவரது தாக்கம் அப்போதும் பொருத்தமாக இருந்தது. வருங்காலத்திலும் பொருத்தமாக இருக்கும். கல்வியாளராக, பொருளாதார நிபுணராக, அறிஞராக, தத்துவ ஞானியாக, இணையற்ற சட்ட மேதையாக, அரசியல் சாசனச் சிற்பியாக அவர் திகழ்ந்தார். எல்லாவற்றுக்கும் மேலாக, சமுதாயச் சீர்திருத்தம், பெண்களுக்குச் சட்டப்பூர்வ வாய்ப்புகள், மக்களுக்கு உரிமைகள் ஆகியவற்றுக்காகப் போராடிய ஆர்வலாக அவர் திகழ்ந்தார்.
சாதி மற்றும் இதர காழ்ப்புணர்ச்சிகள் இல்லாத, பொருளாதாரச் சமத்துவம், பெண்கள் மற்றும் பாரம்பரியமாக ஒதுக்கப்பட்ட பிரிவினருக்குச் சமுதாய உரிமைகளை உறுதி செய்யும், சிறப்பான, நியாயமான சமுதாயத்தைக் கொண்ட நவீன இந்தியாவை உருவாக்க, தமது வாழ்நாள் முழுவதும் டாக்டர். அம்பேத்கர் போராட்டத்தை மேற்கொண்டார். அவருடைய கொள்கைகளும், சட்டத்தின் ஆட்சி மீதான நம்பிக்கையும், அரசியல் நிர்ணய சபையின் மிகச்சிறந்த கருத்துக்களாகப் பரிணமித்தன. இந்தியக் குடியரசுக்கு ஒளிவிளக்காக வழிகாட்டிவரும் நமது அரசியல் சாசனத்தின் தலைமைச் சிற்பியாக அவர் கருதப்படுவது மிகவும் பொருத்தமாகும்.
சொந்த வாழ்க்கையில் பல சவால்களைச் சந்தித்தப்போதிலும், டாக்டர். அம்பேத்கரிடம் வெறுப்புணர்வு, கோபம் ஆகியவை இருந்ததில்லை. இதற்காகவும், அவருடைய ஏராளமான சமூக, அரசியல், நிபுணத்துவ, பங்களிப்புகளுக்காகவும் அவர் நமக்குத் தொடர்ந்து ஓர் அடையாளமாகத் திகழ்கிறார். மனிதச் சுதந்திரம் மற்றும் தனிநபர் கண்ணியம் ஆகியவற்றின் பிரபஞ்சச் சின்னமாக அவர் ஒளிர்கிறார். டாக்டர். அம்பேத்கரின் ஆளுமை, அனைத்து பரிமாணங்களுடன் கூடிய செய்திகள் ஆகியவற்றை பாராட்டி மகிழ வேண்டியது மிகவும் முக்கியமாகும். அவற்றை நாம் அடிக்கடிச் செய்வதுபோல பிரித்துப் பார்க்கக் கூடாது.
இந்த வரலாற்று நாயகர் மற்றும் மிகச் சிறந்த இந்தியரிடமிருந்து நாம் உத்வேகம் பெறுவோம். டாக்டர். அம்பேத்கர் நமக்காகவும், வருங்காலத் தலைமுறையினருக்காகவும், உருவாக்கி செழுமைப்படுத்திய குடியரசின் மாண்புடன், பாகுபாடற்ற நீதி, சமத்துவம் மற்றும் முன்னேறிய இந்தியாவை கட்டமைப்பதே நாம் அவருக்குச் செலுத்தும் சிறந்த மரியாதையாக இருக்கும்” என்று கூறியுள்ளார்.
-----
(Visitor Counter : 162
பிரதமர் அலுவலகம்
சீனாவில் நடைபெற்ற 31-வது உலகப் பல்கலைக்கழக விளையாட்டுப் போட்டிகளில் இந்திய வீரர்களின் சிறந்த செயல் திறனுக்குப் பிரதமர் பாராட்டு
31-வது உலக பல்கலைக்கழக விளையாட்டுப் போட்டிகளில் 11 தங்கம், 5 வெள்ளி, 10 வெண்கலம் என மொத்தம் 26 பதக்கங்களை வென்று சாதனை படைத்துள்ள இந்திய வீரர்களின் செயல்திறனைப் பிரதமர் திரு நரேந்திர மோடி பாராட்டியுள்ளார். 1959-ம் ஆண்டில் இந்த விளையாட்டுப் போட்டி தொடங்கப்பட்டதிலிருந்து இந்தியாவின் மிகச் சிறந்த செயல்திறன் இது என்று கூறியுள்ள பிரதமர், இந்த வெற்றிக்காக விளையாட்டு வீரர்கள், அவர்களின் குடும்பத்தினர் மற்றும் பயிற்சியாளர்களுக்கு வாழ்த்துத் தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாகவது:
"ஒவ்வொரு இந்தியருக்கும் பெருமை சேர்க்கும் சிறந்த விளையாட்டு செயல்திறன் இது!
31-வது உலக பல்கலைக்கழக விளையாட்டுப் போட்டிகளில், இந்திய வீரர்கள் 26 பதக்கங்களுடன் திரும்பியுள்ளனர்! 11 தங்கம், 5 வெள்ளி, 10 வெண்கலம் என இதற்கு முன் இல்லாத சிறந்த செயல்திறன் இதில் உள்ளது.
நாட்டிற்கு பெருமை சேர்த்துள்ள மற்றும் இனி உருவாகும் விளையாட்டு வீரர்களுக்கு உத்வேகம் அளிக்கும் இந்த விளையாட்டு வீரர்களுக்கு ஒரு பெரிய மரியாதை செலுத்துகிறேன்.”
1959-ம் ஆண்டு இந்த உலக பல்கலைக்கழக விளையாட்டுப் போட்டிகள் தொடங்கப்பட்டது முதல் இந்தியா அதிகபட்சமாக மொத்தம் 18 பதக்கங்களையே வென்றுள்ளது. இந்த ஆண்டு 26 பதக்கங்கள் கிடைத்திருப்பது உண்மையிலேயே சிறப்பு வாய்ந்தது. மிகச் சிறப்பு வாய்ந்த, மகிழ்ச்சி அளிக்கும் விஷயம்.
நமது விளையாட்டு வீரர்களின் அசைக்க முடியாத அர்ப்பணிப்புக்கு இந்த சிறப்பான செயல்திறன் ஒரு சான்றாகும். இந்த வெற்றிக்காக விளையாட்டு வீரர்கள், அவர்களின் குடும்பத்தினர் மற்றும் பயிற்சியாளர்களை நான் பாராட்டுகிறேன். அடுத்து அவர்கள் மேற்கொள்ளும் முயற்சிகளுக்கும் வாழ்த்துக்களைத் தெரிவித்துக் கொள்கிறேன்.”
ReleaseID : 1946861
பிரதமர் அலுவலகம்
ஆஷுரா  தினத்தில் ஹஸ்ரத் இமாம் ஹூசைன் தியாகத்தை பிரதமர் நினைவு கூர்ந்தார்
ஆஷுரா  தினத்தில், ஹஸ்ரத் இமாம் ஹூசைன் தியாகங்களையும், அவரது தைரியத்தையும், நீதிக்கான அவரது உறுதியையும் பிரதமர் திரு நரேந்திர மோடி நினைவு கூர்ந்தார்.
இது குறித்து சுட்டுரையில் பிரதமர் விடுத்துள்ள செய்தியில்;
‘‘ஹஸ்ரத் இமாம் ஹூசைன் தியாகங்களையும், அவரது தைரியத்தையும், நீதிக்கான அவரது உறுதியையும் நாம் நினைவு கூர்கிறோம். அமைதி மற்றும் சமூக சமத்துவத்துக்கு அவர் அதிக முக்கியத்துவம் அளித்தார்.’’ என குறிப்பிட்டுள்ளார்.
மத்திய அமைச்சரவை
“இந்தியா போஸ்ட் பேமென்ட் வங்கியை அமைப்பதற்கான” திருந்திய மதிப்பீடுகளுக்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா போஸ்ட் பேமென்ட் வங்கியை அமைப்பதற்கான திருந்திய மதிப்பீடான ரூ.1,435 கோடியிலிருந்து ரூ.2,255 கோடியை பங்கு முதலீடாக வழங்கி அந்த வங்கியின் கட்டுப்பாட்டு தேவைகளுக்கு பயன்படுத்த ஒப்புதல் அளிக்கப்பட்டது.
கட்டுப்பாட்டுத் தேவைகள் மற்றும் தொழில்நுட்ப மேம்பாட்டுக்காக, இந்த வங்கியின் எதிர்கால மூலதனமாக ரூ.500 கோடி வரை வழங்கவும் அமைச்சரவை கொள்கை ரீதியான அனுமதி அளித்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820520
மத்திய அமைச்சரவை
ராஜஸ்தான் மற்றும் மேற்குவங்கத்தில் உள்ள செயற்கைக்கோள் மையங்களுடன் மத்தியப்பிரதேச மாநிலத்தின் அம்லாஹா பகுதியில் உணவு தானியங்கள் ஆய்வு அமைப்பை ஐ.சி.ஏ.ஆர்.டி.ஏ. அமைக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கீழ்க்காணும் நடவடிக்கைகளுக்கு ஒப்புதல் அளிக்கப்பட்டது.
 ராஜஸ்தான் , மேற்குவஙகத்தில்  உள்ள செயற்கைக்கோள் மையங்களுடன் மத்தியப்பிரதேச மாநிலம், சேகூர், அம்லாஹா-வில் உணவு தானியங்கள் ஆய்வு அமைப்பை  இரண்டாவது கட்டமாக வறண்ட பகுதிகளில் வேளாண்மை ஆய்வுக்கான சர்வதேச மையம்  அமைக்க ஒப்புதல் அளிக்கப்பட்டது.
 சேகூரின் அம்லாஹா பண்ணையில் உள்ள நிலத்தை  மத்தியப் பிரதேச அரசு வழங்கும். இதற்காக ஏக்கருக்கு ஆண்டுக்கு ரூ.1 என்ற அடிப்படையில், 30 ஆண்டுகளுக்கு மத்தியப்பிரதேச அரசுடன் குத்தகை ஒப்பந்தம் கையெழுத்திடப்படும். இதனைத் தொடர்ந்து, மத்தியப்பிரதேசத்தில் உணவு தானியங்கள் ஆய்வு அமைப்பை  ஏற்படுத்துவதற்காக இந்த நிலம், ICARDA-க்கு குத்தகைக்கு விடப்படும்.
 ஐக்கிய நாடுகள்  சட்டம் 1947-ன் 3-வது பிரிவில் குறிப்பிட்டுள்ளபடி, ICARDA-வின் உணவு தானியங்கள் ஆய்வு அமைப்புக்கு சர்வதேச அந்தஸ்து வழங்க கொள்கை அடிப்படையில் அமைச்சரவை ஒப்புதல் வழங்கியது.
 ஆய்வு அமைப்பை ஏற்படுத்துவதற்கான நடவடிக்கைகளை இந்திய அரசின் சார்பில் மேற்கொள்வதற்கு வேளாண் ஆய்வுத் துறைக்கு  அங்கீகாரம் அளிக்கப்படுகிறது.
 உணவு தானியங்கள் ஆய்வு அமைப்பை உருவாக்கும் விவகாரத்தில் ICAR மற்றும் ICARDA இடையே கையெழுத்தாகும் துணை ஒப்பந்தத்தில், தேவைப்பட்டால், தொழில்நுட்ப மாற்றங்களை செய்ய வேளாண் அமைச்சகத்துக்கு அங்கீகாரம் அளிக்கப்படுகிறது.
உணவு தானியங்களுக்கான ஆய்வு அமைப்பை இந்தியாவில் அமைப்பதன் மூலம், அதிகரித்துவரும் உணவு பாதுகாப்பு சவால்களை எதிர்கொள்வதில் தலைசிறந்த சர்வதேச அறிவியல் திறனை இந்தியாவால் பயன்படுத்திக் கொள்ள முடியும். உணவு தானியங்கள் ஆய்வு அமைப்பு மேற்கொள்ளும் ஆய்வு முடிவுகளை இந்தியாவில் சிறப்பான முறையில் பயன்படுத்திக் கொள்ள முடியும். வேளாண் துறை ஆய்வில் உலகிலேயே மிகப்பெரும் மையமாக இந்தியாவை மிகப்பெரிய சர்வதேச ஆய்வு மற்றும் மேம்பாட்டு அமைப்பு மாற்றும். இதன்மூலம், நாட்டுக்கு ஆய்வு மற்றும் மேம்பாட்டுத் துறையில் முதலீடு மேலும் கிடைக்கும்.
இந்த ஆய்வு மையத்தை, சர்வதேச அமைப்பு ஏற்படுத்துகிறது. புத்தாக்க முயற்சிகளை மேற்கொள்வதிலும், வறண்ட நிலப் பகுதிகளுக்கு ஏற்ற உணவு தானிய வகைகளை உருவாக்கும் வானிலைக்கு ஏற்ற தொழில்நுட்பங்களிலும் சிறந்த அனுபவத்தை, வறண்ட பகுதிகளில் வேளாண்மை ஆய்வுக்கான சர்வதேச மையம்  கொண்டுள்ளது. நிலப்பகுதி அடிப்படையில், பயிறு மற்றும் கால்நடை உற்பத்தியை அதிகரிக்க, பல்துறை நிபுணத்துவம் கொண்ட விஞ்ஞானிகள் குழு மூலமாக ICARDA ஆய்வு மேற்கொள்ளும். வறுமை ஒழிப்பு, உணவு பாதுகாப்பை மேம்படுத்துதல், ஊட்டச்சத்து மற்றும் சுகாதாரத்தை அதிகரித்தல், இயற்கை வளங்கள் அமைப்பை நீடிக்கச் செய்தல் ஆகியவற்றுக்கு இந்த அமைப்பு, பங்களிப்பை செய்யும்.
இந்த ஆய்வின் முடிவுகளால், அனைத்துப் பிராந்தியங்களிலும் உள்ள பெரிய, சிறு அல்லது குறு விவசாயிகள் பயன்பெறுவார்கள். இந்த அமைப்பால் உருவாக்கப்படும் தொழில்நுட்பங்களைப் பயன்படுத்திக் கொள்ள அனைத்து விவசாயிகளுக்கும் தகுதி உள்ளது. இந்தத் திட்டம், அனைவருக்கும் சமமானது மற்றும் அனைவரையும் உள்ளடக்கியது.
ஆயுஷ்
கொவிட் 19 க்கான மருந்துகள் பற்றி கூறுவோர் அதற்கான சான்றுகளை அளிக்குமாறு ஆயுஷ் அமைச்சகம் வலியுறுத்தியுள்ளது. மேலும் கொரோனா வைரஸை எதிர்த்துப் போரிட அறிவியல்பூர்வமான, ஆதார அடிப்படையிலான தீர்வுகளுக்குப் பணியாற்றும் முயற்சிகளையும் மேற்கொண்டுள்ளது
கொவிட் 19 க்கான சிகிச்சை பற்றி சான்றாதாரம் இல்லாமல் பகட்டாக உரிமை கோரப்படுவதை நிறுத்த உதவுமாறு பிரதமர் விடுத்த அழைப்பைத் தொடர்ந்து, விழிப்புணர்வை ஏற்படுத்துவதன் மூலம் இதுபோன்ற உரிமை கோரல்களைத் தடுக்கும் நடவடிக்கைகளை ஆயுஷ் அமைச்சகம் மேற்கொண்டுள்ளது. மேலும் தொற்றுநோய் பரவலைத் தடுக்க பிரதமரின் அறிவுறுத்தல்படி ஆயுஷ் முறைகளிலிருந்து அறிவியல்பூர்வமான, ஆதார அடிப்படையிலான தீர்வுகளுக்கும், ஆயுஷ் மருத்துவர்களிடமிருந்தும், ஆயுஷ் நிறுவனங்களிடமிருந்தும் யோசனைகளையும், முன்மொழிவுகளையும் பட்டியலிட தனி வழிமுறையை உருவாக்குதல், விஞ்ஞானிகள் குழுவின் மூலம் உறுதிப்படுத்துவதற்காக அவற்றைப் பரிசோதித்தல் எனும் செயல்முறைகளுக்கும் ஆயுஷ் அமைச்சகம் பாடுபடுகிறது .
ஆயுஷ் மருத்துவர்களைத் தொடர்பு கொள்ளவும் , ஆதாரமில்லாத , தவறான உரிமை கோரல்களைத் தடுத்தல் மற்றும் ஊக்கமிழக்கச் செய்தலில் ஈடுபடவும், காணொலி காட்சி , சமூக ஊடகம் போன்ற நடைமுறைகளை இந்த அமைச்சகம் பயன்படுத்துகிறது.
2020 மார்ச் 30 அன்று நடைபெற்ற காணொலிக்காட்சி கருத்தரங்கில் ஆயுஷின் பல்வேறு பிரிவுகளிலிருந்து சுமார் 100 நிபுணர்கள் பங்கேற்று, இத்தகைய பொருத்தமற்ற உரிமை கோரல்களுக்கு எதிராக விழிப்புணர்வைப் பரவலாக்கத் தீர்மானித்தனர்.
2020 மார்ச் 20 அன்று நடைபெற்ற காணொலிக்காட்சி கருத்தரங்கில் ரயில்வே மற்றும் வர்த்தக அமைச்சர் திரு பியூஷ் கோயல், ஆயுஷ் துறை இணையமைச்சர்  திரு ஸ்ரீபத் நாயக் ஆயுஷ் துறை வல்லுநர்களுக்கு உரையாற்றினர்.
ஆயுஷ் முறைகளிலிருந்து அறிவியல்பூர்வமான , சான்றாதார அடிப்படையில் தீர்வுகளுக்குப் பணியாற்றுமாறு பிரதமர் விடுத்த அழைப்பு மீதான தொடர் நடவடிக்கையாக, ஆயுஷ் அமைச்சகம் செயல் முயற்சியை மேற்கொண்டது. இதன்படி, சிகிச்சைகளுக்கு அறிவியல் பூர்வமான , விளக்கங்கள் அடிப்படையிலான யோசனைகளையும் முன்மொழிவுகளையும் வரவேற்பதற்கு அதன் இணையதளத்தில் ஒரு தனிப் பிரிவை உருவாக்கியுள்ளது. கோவிட் -19 தொற்று நோயின் பரவலைத் தடுக்க அல்லது நோயைக் கட்டுப்படுத்த அறிவியல்பூர்வமான வழிகாட்டு நெறிமுறைகளைத் தயாரித்துள்ளது .
இதன்படி ஆயுஷ் மருத்துவர்கள், ஆயுஷ் நிறுவனங்கள்  ஆகியவற்றிடமிருந்து தகவல்கள் வரவேற்கப்பட்டுள்ளன .
இந்தத் தகவல்களை அமைச்சகத்தின் கீழ்க்காணும் இணையதள இணைப்பில் சமர்ப்பிக்கலாம் http://ayush.gov.in/covid-19 
பெறப்படும் தகவல்கள் நிபுணர் குழுவால் பரிசீலிக்கப்படும் . பரிசீலனைக் குழுவால் பரிந்துரைக்கப்படும் முன்மொழிவுகள், பல்வகை சிறப்புப் பிரிவுகளைச் சேர்ந்த விஞ்ஞானிகள் குழுவால் மீண்டும் சரிபார்க்கப்படும். சாத்தியப்படும் இடங்களில், அந்த முன்மொழிவுகள், உறுதிப்படுத்தும் ஆய்வுக்கு எடுத்துக்கொள்ளப்படும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீர், லடாக் யூனியன் பிரதேசங்களின் ஊழியர்கள் மற்றும் அங்குள்ள மத்திய அரசு ஊழியர்களின் பணிகள் தொடர்பானஅனைத்து விஷயங்களையும் ஜம்மு காஷ்மீர் மத்திய நிர்வாகத் தீர்ப்பாய அமர்வு விசாரித்து தீர்வு காணும்.
ஜம்மு காஷ்மீர், லடாக் யூனியன் பிரதேச ஊழியர்களின் பணி தொடர்பான வழக்குகளை விசாரிப்பதை, சண்டிகர் மத்திய நிர்வாகத் தீர்ப்பாயத்திற்கு  மத்திய அரசு மாற்றியுள்ளது’’ என்று செய்தி சில ஊடகங்களில் செய்தி வெளியானது. ஊழியர்களின் பணி தொடர்பான வழக்குகளுக்காக, மனுதாரரோ அல்லது வழக்கறிஞரோ சண்டிகர் தீர்ப்பாயத்துக்கு நேரில் ஆஜராக வேண்டியதில்லை என்று தெளிவுபடுத்தப்பட்டுள்ளது. சண்டிகர் சரகம் எனக் குறிப்பிடப்பட்டது, மனுதாரர், வழக்கறிஞர் சண்டிகருக்கு செல்ல வேண்டும் எனத் தவறாகப் புரிந்து கொள்ளப்பட்டுள்ளது. அது சரியல்ல. ஜம்மு காஷ்மீர், லடாக் யூனியன் பிரதேசத்தைச் சேர்ந்த ஊழியர்களின் பணி குறித்த அனைத்து விஷயங்களும் ஜம்மு காஷ்மீர் CAT அமர்விலேயே விசாரிக்கப்பட்டு பைசல் செய்யப்படும்.
ஜம்மு காஷ்மீரில் பணி புரியும் மத்திய அரசு ஊழியர்களின் பணி தொடர்பான பிரச்சினைகளும் ஜம்மு காஷ்மீர் CAT அமர்விலேயே விசாரிக்கப்பட்டு தீர்வு காணப்படும் என முன்பும் தெளிவுபடுத்தப்பட்டுள்ளது. இதேபோல, யூனியன் பிரதேசப் பணியாளர்களின் விஷயங்களும் ஜம்மு காஷ்மீர் CAT அமர்வில் விசாரிக்கப்படும் என்பது மட்டுமே இப்போது வேறுபாடு ஆகும். இதன் மூலம் ஜம்மு காஷ்மீர் CAT அமர்வில் இனி அடிக்கடி விசாரணை நடைபெறும்.
வழக்குப் பதிவுகளும் உள்ளூர் அளவில் ஆன்லைன் மூலமாகவோ, அல்லது யூனியன் பிரதேச அரசு உரிய வசதிகளை அளிக்கும் போது, அமைக்கப்பட உள்ள CAT செயலக அலுவலகத்திலோ மேற்கொள்ளப்படும். ஜம்மு காஷ்மீர் யூனியன் பிரதேச CAT அமர்வு மூலம் வழக்குகள் விசாரிக்கப்படுவதால், நியாயமான, லட்சிய நோக்கத்துடனான நீதி பரிபாலனம் உறுதி செய்யப்படும்.
-------------
(Visitor Counter : 129
சுகாதாரம் மற்றும் குடும்ப நலத்துறை அமைச்சகம்
2017-18-ம் வருடத்திற்கான தேசிய சுகாதார கணக்கு மதிப்பீடுகள் அறிக்கை வெளியீடு- சுகாதாரத்திற்கான அரசின் செலவுகள் அதிகரிப்பு
2017-18-ம் ஆண்டிற்கான இந்தியாவிற்கான தேசிய சுகாதார கணக்கு மதிப்பீடுகளின் அறிக்கையை மத்திய சுகாதாரம் மற்றும் குடும்ப நல அமைச்சகத்தின் செயலாளர் திரு ராஜேஷ் பூஷன் இன்று வெளியிட்டார்.
மத்திய சுகாதார அமைச்சகத்தால் 2014-ல் தேசிய சுகாதார கணக்குகள் தொழில்நுட்ப செயலகமாக நியமிக்கப்பட்ட தேசிய சுகாதார அமைப்புகள் வள மையம் தயாரித்த ஐந்தாவது தொடர்ச்சியான தேசிய சுகாதார கணக்கு மதிப்பீடுகளின் அறிக்கை இதுவாகும்.
உலக சுகாதார அமைப்பு வழங்கிய சர்வதேச அளவில் ஏற்றுக்கொள்ளப்பட்ட சுகாதார கணக்குகளின் அமைப்பு 2011-ன் அடிப்படையில் கணக்கியல் கட்டமைப்பைப் பயன்படுத்தி தேசிய சுகாதார கணக்கு மதிப்பீடுகள் தயாரிக்கப்படுகின்றன.
2017-18-ம் ஆண்டிற்கான மதிப்பீடுகள், சுகாதாரத்திற்கான அரசு செலவினங்கள் அதிகரித்து வருவதைக் காட்டுவதோடு மட்டுமல்லாமல், பொது சுகாதார முறையின் மீதான நம்பிக்கை அதிகரிப்பதையும் காட்டுகின்றன.
நாட்டின் மொத்த உள்நாட்டு உற்பத்தியில் அரசின் சுகாதாரச் செலவினத்தின் பங்கு 1.15%  ஆக இருந்து 1.35%  ஆக அதிகரித்துள்ளது.
மொத்த சுகாதார செலவினத்தில் அரசு சுகாதார செலவினத்தின் பங்கு 28.6%  ஆக இருந்து 40.8% ஆக  அதிகரித்துள்ளது.
2013-14 முதல் 2017-18 வரை தனிநபர் செலவினம் ரூ 2336-ல் இருந்து ரூ 2097 ஆக குறைந்துள்ளது என்று தேசிய சுகாதார கணக்கு மதிப்பீடுகள் அறிக்கை தெரிவிக்கிறது.
மேலும் விவரங்களுக்கும், கீழ்காணும் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1776046
அறிவியல் மற்றும் தொழில்நுட்பத்துறை
குறைந்த வடுக்கள் கொண்ட தோல் காயங்களை குணப்படுத்துவதற்காக உள்நாட்டிலேயே முதன்முதலில் உருவாக்கப்பட்ட திசு இணைப்பு சாதனத்துக்கு இந்திய மருந்துக் கட்டுப்பாட்டாளர் ஒப்புதல்
பாலூட்டிகளின் உறுப்புகளில் இருந்து உள்நாட்டிலேயே உருவாக்கப்பட்ட ஒருவகை திசு மருந்து, குறைந்த செலவில் தோல் காயங்களை மிகக் குறைந்த தழும்புகளுடன் விரைவாக குணப்படுத்தும் உயிரியல் மருத்துவ சாதனத்துக்கு இந்திய மருந்துக் கட்டுப்பாட்டாளர் ஒப்புதல் அளித்துள்ளார்.
மத்திய அரசின் மருந்து தரக்கட்டுப்பாட்டு அமைப்பின் தரச்சான்றிதழுக்கு தேவையான அனைத்து சட்டபூர்வ அம்சங்களையும் கொண்டுள்ளதால், ஒப்புதல் பெறப்பட்டுள்ளது. மத்திய அறிவியல் மற்றும் தொழில்நுட்பத் துறையின் தன்னாட்சி நிறுவனமான ஸ்ரீ சித்திரை திருநாள் மருத்துவ அறிவியல் மற்றும் தொழில்நுட்ப நிறுவனம் அனைத்து சட்டப்பூர்வ தேவைகளைப் பூர்த்தி செய்யும் டி வகுப்பு மருத்துவ சாதனங்களை உருவாக்கிய நாட்டின் முதல் நிறுவனம் என்ற பெருமையைப் பெற்றுள்ளது.
விலங்குகளிலிருந்து எடுக்கும் பொருட்களை மேம்பட்ட காயம் பராமரிப்புப் பொருட்களாகப் பயன்படுத்துவது புதியதல்ல. ஆனால், மருந்துக் கட்டுப்பாட்டாளரின் தேவைகளைப் பூர்த்தி செய்யும் தரமான தயாரிப்புகளைத் தயாரிப்பதற்கு உள்நாட்டு தொழில்நுட்பம் இதுவரை கிடைக்காமல் இருந்தது. எனவே, அத்தகைய பொருட்கள் அதிக விலைக்கு இறக்குமதி செய்யப்பட்டு வந்தன.
பேராசிரியர் டி.வி.அனில்குமார் தலைமையில் 15 ஆண்டுகளாக நடந்து வந்த ஆராய்ச்சியின் பயனாக Cholederm எனப்படும் ஒருவகை திசு இணைப்பு சாதனம் கண்டுபிடிக்கப்பட்டுள்ளது. இது தீக்காயங்கள் மற்றும் நீரிழிவு காயங்களை குறைந்த வடுக்களுடன் குணப்படுத்துவது கண்டறியப்பட்டது.
இந்திய சந்தையில் கோலடெர்ம் அறிமுகப்படுத்தப்பட்டதன் மூலம், சிகிச்சைச் செலவு ரூ.10,000/-லிருந்து ரூ.2,000/- ஆகக் குறைக்கப்பட்டு, சாமானியர்களுக்குக் கட்டுப்படியாகக்கூடியதாக இருக்கும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1931904
----
AP/PKV/GK
(Visitor Counter : 85
பிரதமர் அலுவலகம்
மக்கள் மருந்தக திட்ட பயனாளிகளுடன், பிரதமர் மார்ச் 7ம் தேதி கலந்துரையாடுகிறார்
மக்கள் மருந்தக தினத்தை முன்னிட்டு, மக்கள் மருந்தகங்களின் உரிமையாளர்கள், மக்கள் மருந்தக திட்டத்தின் பயனாளிகளுடன் மார்ச் 7ம் தேதி மதியம் 12.30 மணிக்கு, பிரதமர் திரு. நரேந்திர மோடி காணொலி மூலம் கலந்துரையாடுகிறார். இந்த கலந்துரையாடலை தொடர்ந்து, ‘‘மக்கள் மருந்தகம் - நிறைவான பயன்’’ என்ற நிகழ்ச்சியில் பிரதமர் பேசுகிறார்.
பொது மருந்துகளின் பயன்பாடு மற்றும் மக்கள் மருந்தக திட்டத்தின் பயன்கள் பற்றி விழிப்புணர்வை ஏற்படுத்த, மக்கள் மருந்தக வாரம், நாடு முழுவதும் மார்ச் 1ம் தேதி முதல் கொண்டாடப்படுகிறது. இந்த வாரத்தில் மக்கள் மருந்தக உறுதி யாத்திரை, தாய் சக்தி சம்மான், குழந்தைகளுக்கான மக்கள் மருந்தகம், மக்கள் மருந்தக விழிப்புணர்வு திட்டம், வாருங்கள்- மக்கள் மருந்தக நண்பராகுங்கள், மக்கள் மருந்தக ஆரோக்கிய மேளா போன்ற திட்டங்கள் இந்த வாரத்தில் நடத்தப்படுகின்றன.
மக்களுக்கு மருந்துகள் மலிவான விலையில் கிடைக்க வேண்டும் என்ற பிரதமரின் தொலைநோக்குப்படி, ஒவ்வொரு மாவட்டத்திலும். நாடு முழுவதும், தற்போது 8,600க்கும் மேற்பட்ட மக்கள் மருந்தகங்கள் உள்ளன.
சுகாதாரம் மற்றும் குடும்ப நலத்துறை அமைச்சகம்
சர்வதேச அமைப்புகளிடம் இருந்து பெறப்பட்ட கொவிட்-19 நிவாரண பொருட்கள் 31 மாநிலங்கள்/யூனியன் பிரதேசங்களுக்கு ஒதுக்கீடு : மருத்துவ கட்டமைப்புகள் பலப்படுத்தப்பட்டன.
கொவிட்-19க்கு எதிரான போராட்டத்தை மாநிலங்களுடன் இணைந்து, மத்திய அரசு மேற்கொண்டுவருகிறது. நாடு முழுவதும் கொவிட் தொற்று மற்றும் உயிரிழப்புகளின் எண்ணிக்கை இதற்கு முன் இல்லாத வகையில் அதிகரித்துள்ளது.
கொவிட் தொற்றுக்கு எதிரான போராட்டத்தில், இந்தியாவுக்கு உலக நாடுகள் உதவிக் கரம் நீட்டியுள்ளன. மருத்துவ சாதனங்கள், மருந்துகள், ஆக்ஸிஜன் செறிவூட்டிகள், வென்டிலேட்டர்கள் உட்பட பல பொருட்களை பல நாடுகள் வழங்கி வருகின்றன.
இந்தப் பொருட்கள் அனைத்தும் வெளியுறவுத்துறை அமைச்சகம் மூலமாக பெறப்படுகிறது. இதில் இந்திய செஞ்சிலுவை சங்கமும் மத்திய அரசுடன் ஒருங்கிணைந்து செயல்படுகிறது.
இந்த பொருட்களை விநியோகிப்பதில் நெறிப்படுத்தப்பட்ட வழிமுறை பின்பற்றப்படுகிறது.
கொவிட் தொடர்பான இறக்குமதிகளை, ஒரு சில மணி நேரத்தில் சரிபார்த்து அனுப்புவதற்கு சுங்கத்துறை 24 மணி நேரமும் செயல்பட்டு உடனடி அனுமதி வழங்குகிறது.
மேலும், கொவிட் தொடர்பான இறக்குமதிகளுக்கு சுங்கவரி தள்ளுபடி செய்யப்பட்டுள்ளது. நன்கொடையாக இறக்குமதி செய்யப்படும் கொவிட் தொடர்பான பொருட்களுக்கு ஐஜிஎஸ்டியும் தள்ளுபடி செய்யப்பட்டுள்ளது.
தனிப்பட்ட உபயோகத்துக்கான ஆக்ஸிஜன் செறிவூட்டிகள் இறக்குமதிக்கு ஐஜிஎஸ்டி 28 சதவீதத்திலிருந்து 12 சதவீதமாக குறைக்கப்பட்டுள்ளது.
வெளிநாடுகளில் இருந்து வந்த கொவிட் நிவாரண பொருட்களை தேவைப்படும் மாநிலங்களுக்கு ஒதுக்கீடு செய்வதில் ஒருங்கிணைந்து செயல்பட தனிப்பிரிவு ஒன்றை கூடுதல் செயலாளர் தலைமையில் மத்திய சுகாதாரத்துறை மற்றும் குடும்ப நல அமைச்சகம் ஏற்படுத்தியுள்ளது.
நாட்டில் உள்ள முக்கிய மருத்துவமனைகளுக்கு சம அளவில் கொவிட் நிவாரணப் பொருட்களை வழங்கும் நோக்கில் ஒதுக்கீடு செய்யப்படுகிறது. முதல் சில நாட்களில், கொவிட் நோயாளிகள் அதிகமாக இருக்கும் எய்ம்ஸ் மற்றும் மத்திய மருத்துவமனைகள் இருக்கும் மாநிலங்களுக்கு ஒதுக்கீடு செய்யப்பட்டன. அதோடு தில்லி மற்றும் அதனை சுற்றியுள்ள பகுதிகளில் இருக்கும் மத்திய அரசின் மருத்துவமனைகள் மற்றும் டிஆர்டிஓ மருத்துவமனைகளுக்கு வழங்கப்பட்டன.
பின்னர் நிலையான செயல்பாட்டு நடைமுறையின் கீழ் மே 2ம் தேதி முதல் இந்த ஒதுக்கீடுகளை மத்திய சுகாதாரத்துறை அமைச்சகம் மேற்கொண்டது.
நிவாரணப் பொருட்கள் குறிப்பிட்ட அளவில் உள்ளதால், அவற்றை பாதிப்பு அதிகம் உள்ள மாநிலங்களுக்கு ஒதுக்கீடு செய்து உகந்த முறையில் பயன்படுத்த வேண்டும்.
24 பிரிவுகளில் பெறப்பட்ட 40 லட்சம் பொருட்கள் பல மாநிலங்களில் உள்ள 86 மருத்துவமனைகளுக்கு விநியோகிக்கப்பட்டுள்ளன.
பிபாப் இயந்திரங்கள், ஆக்ஸிஜன் செறிவூட்டிகள், ஆக்ஸிஜன் சிலிண்டர்கள், பிஎஸ்ஏ ஆக்ஸிஜன் கருவிகள், ஆக்ஸிமீட்டர்கள், பிளாவிபரிவிர் மற்றும் ரெம்டெசிவிர் மருந்துகள், பிபிஇ உடைகள், என்-95 முகக் கவசங்கள் ஆகியவை இதில் அடங்கும்.
இந்தப் பொருட்கள் நாடு முழுவதும் 31 மாநிலங்கள்/யூனியன் பிரதேசங்களில் உள்ள 38 முக்கிய மருத்துவமனைகள் உட்பட 86 மருத்துவமனைகளுக்கு வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1715896
••••••••••
(Visitor Counter : 189